techiaith/cofnodycynulliad_en-cy huggingface dataset:
English: So, we are in favour of extending the language legislation in due course to more of the private sector. But, of course, there are parts of the private sector that fall under the remit of this legislation, and it's only a decision from the Minister that is stopping that from happening. The utilities, transport services, telecommunications are all areas that people use every day, and we all know how poor they are in providing Welsh services. As Bethan was saying, our members complain to these companies regularly, and they send on the responses to us. These companies just reply and say, 'We won't do anything until we have to.' Of course, therefore, we have to legislate in respect of them.
Welsh: Felly, rŷm ni o blaid ymestyn y ddeddfwriaeth iaith, yn y man, i ragor o'r sector breifat. Ond, wrth gwrs, mae yna rannau o'r sector breifat sy'n dod o dan gwmpas y Mesur yma, a dim ond penderfyniad gwleidyddol gan y Gweinidog sy'n atal hynny rhag digwydd. Rŷch chi'n gwybod, y cyfleustodau, y gwasanaethau trafnidiaeth, telathrebu, mae'r rheini i gyd yn feysydd y mae pobl yn eu defnyddio bob dydd, ac rŷm ni gyd yn gwybod pa mor wael - . Fel yr oedd Bethan yn ei ddweud, mae ein haelodau ni'n cwyno wrth y cwmnïau yma yn gyson, ac yn anfon yr ymatebion ymlaen atom ni. Yn y bôn, mae'r cyrff yma'n dweud yn blaen, 'Wnawn ni ddim gwneud dim byd tan bod yn rhaid inni.' Wrth gwrs, felly, mae'n rhaid inni ddeddfu arnyn nhw.
English: Most definitely. I would agree with that. And one approach in helping to address that - . From experience with a number of supermarkets, I don't believe any of the main supermarkets have their headquarters in Wales - it's always in England somewhere. They have regional offices and very often they split Wales. North Wales is considered as the north-west of England, really, and I know that even Carmarthen is termed the south-west and south-west Wales, or the south-west and Wales, or something similar. So, we have asked companies to move and have at least a regional office in Wales and that there would be some acknowledgement or recognition of Wales. Regarding the officers that we meet, because they're managers rather than people working in the shops, they're not familiar with Wales, they perhaps haven't even realised that there's a different language and different requirements here. So, we would imagine that by getting the supermarkets to move their head offices and a presence, they'd be responsible for their Welsh language provision, mainly, and they would be part of Wales.
Welsh: Ie, yn bendant, byddwn i'n cytuno â hynny. Ac un ffordd efallai i helpu i fynd i'r afael gyda hynny yw - . O brofiad gyda sawl gwahanol archfarchnad, nid oes yna swyddfeydd gyda, nid wyf i'n meddwl, dim un o'r prif archfarchnadoedd yng Nghymru. Mae eu pencadlys nhw yn Lloegr yn rhywle. Mae gyda nhw swyddfeydd rhanbarthol ac yn aml maen nhw'n rhannu Cymru. Mae gogledd Cymru yn cael ei ystyried yn north-west neu rywbeth ac rwy'n gwybod bod Caerfyrddin, hyd yn oed, yn south-west and south-west Wales, neu the south west and Wales neu rywbeth tebyg. Felly, rydym ni wedi gofyn i gwmnïau i symud fel bod swyddfa ranbarthol gyda nhw yng Nghymru a byddai yna ryw gydnabyddiaeth wedyn a rhyw ddealltwriaeth. Mae'r swyddogion wedyn rydym ni'n cwrdd â nhw, achos eich bod chi'n cwrdd â phobl sy'n rheoli yn hytrach na gweithio yn y siopau - nid ydyn nhw'n gyfarwydd â Chymru, nid ydyn nhw, efallai, wedi sylweddoli, bron, fod iaith wahanol a bod yna ofynion gwahanol. Felly byddem ni'n gweld bod siopau'n symud fel bod swyddfa neu bresenoldeb gyda nhw a fyddai'n gyfrifol am sicrhau darpariaeth Cymraeg - nhw fyddai'n bennaf gyfrifol am hynny a bydden nhw'n rhan o Gymru wedyn.
English: The private sector is an ideal area for promotion and standards, and for them to to work in accord.
Welsh: Mae'r sector preifat, efallai, yn faes delfrydol ar gyfer hyrwyddo a safonau a bod yna gydweithio yn digwydd gyda'i gilydd.
English: Interestingly, when the Welsh Language Board existed, there was a translation service available for short documents. So, if somebody wanted to change the language on a menu in a cafe, they could go to that translation service free of charge. That was abolished by the commissioner, who wasn't interested. Then there were small grants for signs and so forth, and there was a promotional scheme with bilingual design. So, there were many things that the Government could do and the Government could still do, to promote this. But I think, in my opinion, the best thing to do is to go to areas where people, on a daily basis, use the Welsh language - cafes, pubs, shops, the high street. If we can deal with the high street, and make that more Welsh, then that would be the first step before we go further to include businesses. It's much more difficult to go into SMEs in the private sector. So, it's where Welsh is used on the community level that we should emphasise.
Welsh: Yn ddiddorol, pan oedd bwrdd yr iaith, roedd yna wasanaeth cyfieithu ar gael iddyn nhw - dogfennau bach. Felly, pe bai rhywun eisiau newid iaith bwydlen mewn caffi, gallent droi i gael y gwasanaeth cyfieithu yna am ddim. Cafodd hwnnw ei ddileu gan y comisiynydd - dim diddordeb. Yn ail, roedd yna grantiau bach ar gael ar gyfer pethau fel arwyddion, a hefyd roedd yna gynllun hybu gyda dylunio dwyieithog. Felly, mae yna lawer o bethau byddai'r Llywodraeth yn gallu eu gwneud i hyrwyddo hynny. Ond, rydw i'n credu, yn fy marn i, y peth gorau i'w wneud yw mynd at ardaloedd lle mae pobl, bob dydd, yn defnyddio'r Gymraeg - caffis, tafarnau, llefydd siopa, y stryd fawr. Os ydym ni'n gallu delio â'r stryd fawr, a Chymreigio'r stryd fawr, rydw i'n credu bod hwnnw'n gam cyntaf cyn mynd ymlaen at unrhyw fusnesau. Mae'n llawer mwy anodd mynd i mewn at fusnesau bach, preifat eraill. Ond, lle mae'r Gymraeg yn cael ei defnyddio yn gymunedol - dyna le dylai'r pwyslais fod.
English: From our point of view, in the first place, we would like to see those parts of the private sector subject to the Measure already being implemented, and then going on to the banks, and so forth -
Welsh: O'n rhan ni, rydym ni eisiau gweld, yn y lle cyntaf, y rhannau o'r sector preifat sydd o dan y Mesur yn barod, yn cael eu gweithredu, ac wedyn yn ymestyn i'r banciau, manwerthwyr, archfarchnadoedd. Nid ydym ni, ar hyn o bryd, ddim yn galw am gynnwys -
English: We are not calling, at present, for including SMEs under the standards. So, we're talking about major retail businesses, banks, supermarkets. Evidence suggests that the population of Wales certainly wishes to see that happening, and that's where we believe that should start, from the point of view of imposing standards under the commissioner's regime. And as Heini suggested, we believe that SMEs need support under this new promotional organisation that could be created. It is that that should help the SMEs with Welsh language provision.
Welsh: Nid ydym ni'n galw, ar hyn o bryd, am gynnwys busnesau bach a chanolig o dan y safonau. So, rydym ni'n sôn am gwmnïau manwerthu mawr, banciau, archfarchnadoedd. Mae'r dystiolaeth yn awgrymu bod poblogaeth Cymru yn sicr yn dymuno gweld hynny'n digwydd, a dyna le rydym ni'n meddwl y dylid dechrau o ran gosod safonau o dan gyfundrefn y comisiynydd. Ac fel y gwnaeth Heini awgrymu, rydw i'n meddwl bod angen cymorth ar fusnesau bach a chanolig o dan y corff hybu newydd yma y gallai gael ei greu. Dyna pwy ddylai fod yn helpu'r busnesau bach a chanolig i ddarparu drwy'r Gymraeg.
English: And in terms of the major businesses, what is crucially important is that technological developments are happening. We see that we're losing rights through things such as online banking. You can use self-service machines. On the whole, or the majority of them are monolingual, in English, and they replace - . So, it's the major companies that tend to have those machines and those facilities, so in terms of the large and the small businesses, there are many SMEs - apart from cafes, maybe, which have menus - that don't have signs. We don't have a shop in Eglwyswrw, but in Cardigan, the small shops have very few signs, apart from the cafes, so the -
Welsh: Ac o ran y busnesau mawr hefyd, beth sy'n greiddiol yw bod datblygiadau technolegol. Rŷm ni'n gweld ein bod ni'n colli hawliau drwy bethau fel bancio ar lein. Rŷch chi'n gallu defnyddio'r peiriannau hunanwasanaeth. Ar y cyfan, neu mae lot ohonyn nhw yn uniaith Saesneg, felly maen nhw'n cymryd lle - . Felly, y cwmnïau mawr sy'n tueddu i fod â nhw, ac o ran, wedyn, y mawr a'r bach, mae yna lot o fusnesau bach - heblaw caffis, efallai, sydd â bwydlenni - lle prin iawn mae arwyddion gyda nhw. Nid oes siop gyda ni yn Eglwyswrw, ond yn Aberteifi mae'r siopau bach - prin iawn yw'r arwyddion sydd gyda nhw, heblaw am gaffis, felly byddai'r effaith o ran pethau gweledol -
English: But thank you very much. Just a final question about the international aspect. We've touched upon them, but Mick has a question.
Welsh: Ond diolch yn fawr iawn am hynny. Jest cwestiwn olaf ynglŷn â'r elfennau rhyngwladol. Rydym ni wedi cyffwrdd arnyn nhw, ond mae gan Mick gwestiwn.
English: In Europe - I'm not certain - I think there are 40 smaller language that are under threat, at least, and quite a bit of work has been done on this by various sectors in Europe. If, of course, we leave Europe, we'll see what happens then. But there are examples from Friuli in Italy, and examples in the Netherlands of the Frisian language. Perhaps, more interestingly, we should look at what's happening in Latvia, Estonia and Lithuania, after they left the Soviet Union and how they have succeeded in getting - where their language used to be under the threat of Russian, they've succeeded in making their native languages the main languages of their countries - not without difficulty. Then, in Sweden too, you have the Sami languages in the northern area, and then in Finland you have the minority Swedish language. So, you've got very many examples of people attempting to look after their languages. If you go to the southern hemisphere, to New Zealand, you have the Maori language making great strides there. I believe that would be the advantage of having an arm's-length authority that would study all of this and bring everything together and then bring solutions that would be suitable and appropriate for us. Every country differs, but there's a great deal to be learned and learned jointly.
Welsh: Yn Ewrop - nid wyf i'n siŵr - mae yna ryw 40 o ieithoedd bach sydd o dan fygythiad o leiaf, ac mae tipyn o waith wedi cael ei wneud ar hynny gan wahanol sectorau o dan Ewrop. Os byddwn ni'n dod mas o Ewrop, pwy a ŵyr beth ddigwydda? Ond mae yna enghreifftiau o Friuli yn yr Eidal. Mae yna enghreifftiau yn yr Iseldiroedd o'r iaith Ffriseg. Efallai, yn fwy diddorol, fod eisiau i ni edrych ar yr hyn sy'n digwydd yn Latfia, Estonia a Lithwania, ar ôl iddyn nhw ymryddhau o'r Undeb Sofietaidd, a sut maen nhw wedi llwyddo i gael eu hieithoedd nhw, lle'r oedd yr ieithoedd o dan fygythiad Rwsieg, yn brif ieithoedd eu gwledydd - nid heb anawsterau. Wedyn mae gyda chi yn Sweden hefyd yr ieithoedd Sami yn y gogledd, ac wedyn yn y Ffindir mae gyda chi leiafrif Swedeg. Felly, mae yna lawer, lawer iawn, iawn o enghreifftiau lle mae yna ymdrechion wedi digwydd. Os ewch chi i ben draw'r byd, os ewch chi i Seland Newydd, mae'r iaith Maori yn gwneud camau mawr i gael ei chydnabod ac i ddod yn ôl. Dyna, rydw i'n credu, fyddai'r fantais o gael awdurdod lled braich a fyddai'n gallu astudio'r cyfan yma, dod â phopeth at ei gilydd, ac wedyn dod ag atebion a fyddai'n addas i ni. Mae pob gwlad hefyd yn wahanol i'w gilydd, ond mae yna lawer i'w ddysgu ac i gyd-ddysgu .
English: I would agree that we have much to learn, and, as campaigners, we are involved with campaigns in other nations. We very often look at Catalonia and the Basque Country as places that we look to and see that we want to pursue a similar direction. But, of course, they have stronger rights than us, that's why we are looking at them. And there are nations that look to us, of course. We are talking to campaigners in Ireland, in the north there, and they look at what they want in Northern Ireland, and they look to us and say that they want standards and a commissioner. So, it's important that we can learn what we want to do by looking at nations that actually are looking at us. So, the work that needs to be done in terms of the promotion is important, in that you have the status in the first instance, and the rights, because they have an impact on our awareness. The reason you talked about less use being made of the Welsh language over time is the status of the Welsh language historically, which, perhaps has less impact now than it did half a century ago, but it does still have that effect. And the progress and the increase in the status of the Welsh language has happened through the Measure, the increase in the rights of the Welsh language, will slowly counteract that decrease. And we need to do a great deal of other things, but I would warn, as we've said, against breaking down a regime that gives that status to the Welsh language at present.
Welsh: Byddwn i'n cytuno bod yna lawer gyda ni i ddysgu, ac fel ymgyrchwyr rydym ni'n ymwneud ag ymgyrchwyr mewn gwledydd eraill. Rydym ni'n aml yn edrych ar Gatalonia a Gwlad y Basg fel llefydd lle rydym ni'n edrych. Rydym ni'n gweld ein bod ni eisiau mynd i gyfeiriad tebyg. Er, wrth gwrs, mae ganddyn nhw hawliau cryfach na ni, a dyna pam yr ydym ni'n edrych arnyn nhw. Ac mae yna wledydd hefyd sy'n edrych arnom ni, wrth gwrs. Rŷm ni'n siarad ag ymgyrchwyr yn Iwerddon, yn y gogledd, ac maen nhw wrthi'n edrych ar beth maen nhw ei eisiau yng Ngogledd Iwerddon, ac maen nhw'n edrych arnom ni ac yn dweud eu bod nhw eisiau safonau a chomisiynydd. Ac felly, mae'n bwysig - gallwn ni ddysgu beth rydym ni eisiau ei wneud hefyd drwy edrych drwy safbwynt gwledydd sy'n teimlo eu bod nhw'n edrych arnom ni. Mae'r gwaith sydd angen cael ei wneud o ran yr hybu yna i gyd - mae'n bwysig bod y statws gennych chi yn y lle cyntaf, a'r hawliau, achos mae'r rheini yn cael effaith ar ein hymwybyddiaeth ni. Mae'r ffaith bod yr iaith - a'r rheswm eich bod chi'n sôn yn gynharach ynghylch llai o ddefnydd o'r Gymraeg dros amser yw statws israddol hanesyddol y Gymraeg, sy'n cael llai o effaith nawr nag yr oedd e 50 mlynedd yn ôl, ond mae e'n dal i gael effaith. Ac mae'r cynnydd yna yn statws y Gymraeg sydd wedi digwydd drwy'r Mesur, y cynnydd yn hawliau'r Gymraeg, yn araf bach yn mynd i wrthweithio'r gostyngiad yna. Ac, wrth gwrs, mae angen inni wneud llawer iawn o bethau eraill hefyd, ond byddem ni'n rhybuddio, fel yr ydym ni wedi dweud, yn erbyn datgymalu cyfundrefn sy'n rhoi'r statws yna i'r Gymraeg ar hyn o bryd.
English: Okay. I have to bring this session to a close now, but thank you all for coming to meet with us. If we have any further questions, we will write to you, or if there's anything else that you would like to add to what has been said today, we would welcome any input. Thank you very much.
Welsh: Ocê. Rydym ni'n mynd i orfod dod â'r sesiwn i ben nawr, ond diolch yn fawr iawn ichi oll am ddod i mewn atom. Byddwn ni'n cysylltu os oes unrhyw gwestiynau ychwanegol gyda ni, neu os oes unrhyw beth ychwanegol yr ydych chi am ei roi inni sydd ddim wedi cael ei ddweud yma heddiw, byddem ni'n croesawu unrhyw fewnbwn. Diolch yn fawr iawn. Diolch.
English: Moving on to item 3, there are a number of papers to note. Funding for music education, a letter from the Royal Welsh College of Music and Drama. And then one on access to music education, a letter from the Welsh Local Government Association. And then, 3.3, along the same theme, a letter from the Cabinet Secretary for Education. And then, 3.4, a short inquiry into building an S4C for the future, more information from S4C. Then, a short inquiry into the implications of Brexit, a response from the National Library of Wales. Any comments at all, please, on any one of those letters? None?
Welsh: Symud ymlaen at eitem 3, mae yna nifer o bapurau i'w nodi. Cyllid ar gyfer addysg gerddoriaeth, gan Goleg Brenhinol Cerdd a Drama Cymru. Wedyn un ar gyllid ar gyfer addysg gerddoriaeth, llythyr gan Gymdeithas Llywodraeth Leol Cymru. Ar yr un thema, 3.3, llythyr gan Ysgrifennydd y Cabinet dros Addysg. Wedyn mae 3.4, ymchwiliad byr i adeiladu S4C ar gyfer y dyfodol, rhagor o wybodaeth gan S4C. Ac wedyn, o ran yr ymchwiliad byr i oblygiadau ymadael â'r Undeb Ewropeaidd, ymateb gan Lyfrgell Genedlaethol Cymru. A oes unrhyw sylwad am un o'r llythyrau yna? Na?
English: Yes, there is a debate this afternoon on music education. So, I'm sure we can have some of those discussions then about some of the letters that we have received today.
Welsh: Ie, mae yna ddadl y prynhawn yma ar addysg gerddoriaeth. Felly, mae'n siŵr gallwn ni gael rhai o'r trafodaethau fanna ynglŷn â rhai o'r llythyrau sydd wedi dod atom heddiw.
English: So, moving on to item 4, which is a motion under Standing Order 17.42 to resolve to exclude the public from the remainder the meeting, is everyone content?
Welsh: Felly, symud ymlaen wedyn at eitem 4, a chynnig o dan Reol Sefydlog i benderfynu gwahardd y cyhoedd am weddill y cyfarfod. A ydy pawb yn hapus?
English: Thank you very much.
Welsh: Diolch.
English: Good afternoon, Members.
Welsh: Prynhawn da, Aelodau.
English: If we can all come to order, we start this afternoon's proceedings with a nomination for the Chair of the Finance Committee. Following the Chair of the Finance Committee becoming vacant, I invite nominations under Standing Order 17.2F for the election of a new Chair. The Business Committee has decided that the Chair should remain allocated to the Plaid Cymru group. Only a member of that political group may be nominated as a Chair, and only a member of the same political group may make the nominations. So, therefore, I invite nominations for the Chair of the Finance Committee.
Welsh: Os caf fi alw'r Aelodau i drefn, rydym yn dechrau trafodion y prynhawn yma gyda'r enwebiad ar gyfer Cadeirydd y Pwyllgor Cyllid. Oherwydd bod swydd Cadeirydd y Pwyllgor Cyllid bellach yn wag, rwy'n gwahodd enwebiadau o dan Reol Sefydlog 17.2F ar gyfer ethol Cadeirydd newydd. Mae'r Pwyllgor Busnes wedi penderfynu y dylai'r Cadeirydd barhau i ddod o grŵp Plaid Cymru. Aelod o'r grŵp gwleidyddol hwnnw yn unig all gael ei enwebu fel Cadeirydd, a dim ond aelod o'r un grŵp gwleidyddol sy'n cael gwneud yr enwebiadau. Felly, rwy'n gwahodd enwebiadau ar gyfer Cadeirydd y Pwyllgor Cyllid.
English: Diolch. Are there any further nominations? Llyr Gruffydd has been nominated for the position of the Chair of the Finance Committee. [ Applause.] Well, I was going to ask you: does any Member object? I was pointing out, because I could hear people asking, but I take it from that that you don't. But I will have to ask: does any Member object to the nomination? No. Therefore, Llyr is elected as the Chair of the Finance Committee. So, diolch for that, and congratulations, Llyr. So, there we go.
Welsh: Diolch. A oes unrhyw enwebiadau pellach? Mae Llyr Gruffydd wedi'i enwebu ar gyfer swydd Cadeirydd y Pwyllgor Cyllid. [ Cymeradwyaeth.] Wel, roeddwn am ofyn i chi: a oes unrhyw Aelod yn gwrthwynebu? Roeddwn yn nodi hynny am fy mod yn gallu clywed pobl yn gofyn, ond rwy'n cymryd nad ydych yn gwrthwynebu. Ond bydd yn rhaid i mi ofyn: a oes unrhyw Aelod yn gwrthwynebu'r enwebiad? Nac oes. Felly, mae Llyr wedi'i ethol fel Cadeirydd y Pwyllgor Cyllid. Felly, diolch am hynny, a llongyfarchiadau, Llyr. Felly, dyna ni.
English: Diolch. Improving the availability and quality of work in all parts of Wales is absolutely essential in our aim of tackling regional inequalities. And through our economic action plan, we are taking action to empower people and regions to benefit from and also to contribute to inclusive growth.
Welsh: Diolch. Mae gwella argaeledd ac ansawdd gwaith ym mhob rhan o Gymru yn gwbl hanfodol i'n nod o fynd i'r afael ag anghydraddoldebau rhanbarthol. A thrwy ein cynllun gweithredu economaidd, rydym yn cymryd camau i alluogi pobl a rhanbarthau i elwa ar dwf cynhwysol yn ogystal â chyfrannu ato.
English: Thank you for that response. You will be aware, of course, that the Cabinet Secretary with responsibility for agriculture is currently consulting on a document call 'Brexit and our Land', and there are specific proposals in that document that will have far-reaching implications for the rural economy in Wales. That consultation is happening whilst there hasn't been any kind of modelling or any kind of review of what the impact of proposals will be on jobs in rural areas. So, I just wanted to ask whether your department is looking at what the impact of such steps would be, because the Cabinet Secretary's going around saying that, whatever emerges from the consultation, she's going to continue with the proposals.
Welsh: Diolch i chi am eich ateb. Mi fyddwch chi'n ymwybodol, wrth gwrs, fod yr Ysgrifennydd Cabinet sydd â chyfrifoldeb dros amaeth ar hyn o bryd yn ymgynghori ar ddogfen o'r enw 'Brexit a'n Tir', ac mae yna gynigion penodol o fewn y ddogfen honno a fydd â goblygiadau pellgyrhaeddol i'r economi wledig yng Nghymru. Nawr, mae'r ymgynghoriad yna yn digwydd pan nad oes yna unrhyw fath o fodelu nac unrhyw fath o adolygu o beth fydd impact y cynigion yna o gwbl ar swyddi mewn ardaloedd gwledig. Ac rwyf i jest eisiau gofyn a ydy eich adran chi, felly, yn edrych ar beth fyddai'r impact o ymgymryd â chamau o'r fath, oherwydd mae'r Ysgrifennydd Cabinet yn mynd rownd yn dweud wrth bawb, beth bynnag fydd yn dod allan o'r ymgynghoriad, ei bod hi'n mynd i barhau â'r cynigion.
English: My region is visibly urban, bisected by the M4, but my constituents in rural parts of South Wales West also need work. Getting to work from the rural valley communities in the east of my region would probably benefit from a rail link from Brackla, for example. But, in the west of my region as well, a strategic Swansea pathway would help residents in Gower access job opportunities without needing to travel into the city, as well as acting as a speedy link, of course, for communities in Carmarthenshire. Both ideas, I think, will help future employers think hard about maybe locating their businesses outside an increasingly crowded south-east Wales. As well as standing alone, both these ideas could form part of a South Wales West metro. So, I'm wondering what Welsh Government can do to help progress these ideas.
Welsh: Mae fy rhanbarth i yn amlwg yn drefol, wedi'i dorri yn hanner gan yr M4, ond mae fy etholwyr mewn rhannau gwledig o Orllewin De Cymru angen gwaith hefyd. Mae'n debygol y byddai pobl sy'n teithio i'r gwaith o gymunedau gwledig y cymoedd yn nwyrain fy rhanbarth yn elwa o gyswllt rheilffordd o Bracla, er enghraifft. Ond yng ngorllewin fy rhanbarth yn ogystal, byddai llwybr strategol i Abertawe yn helpu trigolion y Gŵyr i gael mynediad at gyfleoedd gwaith heb fod angen teithio i'r ddinas, yn ogystal â gweithredu fel cyswllt cyflym, wrth gwrs, ar gyfer cymunedau yn sir Gaerfyrddin. Rwy'n credu y bydd y ddau syniad yn helpu cyflogwyr yn y dyfodol i feddwl o ddifrif ynglŷn â lleoli eu busnesau y tu allan i dde-ddwyrain Cymru, sydd eisoes yn gynyddol orlawn. Yn ogystal â sefyll ar eu pen eu hunain, gallai'r syniadau hyn ffurfio rhan o fetro Gorllewin De Cymru. Felly, rwy'n meddwl tybed beth y gall Llywodraeth Cymru ei wneud i helpu i ddatblygu'r syniadau hyn.